|  |
| --- |
| **Budapest Főváros VII. kerület Erzsébetváros Önkormányzata**  **Merényi Miklós AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

**Tárgy:** Javaslat tulajdonosi döntésről az Akácfa Udvar Építőipari és Ingatlanforgalmazó Nonprofit Kft. 2024. évi egyszerűsített éves beszámolójának elfogadása tárgyában

**Készítette:**

Merényi Miklós

AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Kérem Budapest Főváros VII. kerület Erzsébetváros Önkormányzatának Képviselő-testületét, hogy az AKÁCFA UDVAR Építőipari és Ingatlanforgalmazó Nonprofit Kft. 2024. évi egyszerűsített éves beszámolóját és annak kiegészítő mellékletét a független könyvvizsgálói jelentés (előterjesztés 1. és 2. számú mellékletei) és a Társaság felügyelő bizottsága véleménye alapján fogadja el. A könyvvizsgálói jelentés leírja, hogy az egyszerűsített éves beszámoló megbízható és valós képet ad a 2024. december 31-én fennálló vagyoni és pénzügyi helyzetről.

A beszámolót a Társaság felügyelő bizottsága a 2025. április 04-én tartott ülésének 1. napirendi pontjáról hozott határozatával egyhangúlag elfogadta (előterjesztés 3. számú melléklete).

A számvitelről szóló 2000. évi C. törvény alapján:

*„4. § (1) A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven - készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 15.§ (2) bek. f) pontja alapján a Képviselő-testület dönt a gazdasági társaságok számviteli törvény szerinti éves beszámolójának jóváhagyásáról.

Mellékelten csatolásra került a 2024. évi egyszerűsített éves beszámoló, annak mellékleteivel egyetemben (határozati javaslat melléklete).

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének** **…./2025. (VI.18.) határozata az Önkormányzat 100%-os tulajdonában álló AKÁCFA UDVAR Építőipari és Ingatlanforgalmazó Nonprofit Kft. 2024. üzleti évre vonatkozó egyszerűsített éves beszámolója és annak kiegészítő mellékletének elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló AKÁCFA UDVAR Építőipari és Ingatlanforgalmazó Nonprofit Kft. 2024. üzleti évre vonatkozó, jelen határozat mellékletét képező egyszerűsített éves beszámolóját és annak kiegészítő mellékletét elfogadja az alábbiak szerint:

Mérlegfőösszeg: 197.767 eFt

Adózás előtti eredmény: 0 (nulla) eFt

Adózott eredmény: 0 (nulla) eFt

1. felkéri az AKÁCFA UDVAR Építőipari és Ingatlanforgalmazó Nonprofit Kft. vezető tisztségviselőjét, hogy gondoskodjon a Társaság 2024. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** 1. és 2. pont tekintetében: 2025. június 18.

Budapest, 2025. június 3.

Merényi Miklós

AKÁCFA UDVAR Építőipari és Ingatlanforgalmazó Nonprofit Korlátolt Felelősségű Társaság ügyvezetője

Előterjesztés mellékletek:

* 1. számú melléklet: Könyvvizsgálói jelentés
* 2. számú melléklet: Teljességi nyilatkozat
* 3. számú melléklet: Felügyelőbizottsági jegyzőkönyv

Határozati javaslat mellékletek:

* 1. számú melléklet: 2024. évi egyszerűsített éves beszámoló
* 2. számú melléklet: 2024. évi beszámoló kiegészítő melléklete