|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

**Tárgy:**  Javaslat Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal VI/16/2023. (XII.11.) számú Beszerzési szabályzata, és a VI/17/2023. (XII.11.) számú Közbeszerzési szabályzata módosítására

**Készítette:**

Batóné dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete a 961/2020. (XII.16.) határozatával elfogadta Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal Beszerzési Szabályzatát (a továbbiakban Beszerzési Szabályzat), mely ezt követően három alkalommal módosításra került.

Továbbá Budapest Főváros VII. kerület Erzsébetváros Önkormányzatának Képviselő-testülete a 960/2020. (XII.16.) határozatával elfogadta Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal Közbeszerzési Szabályzatát (a továbbiakban Közbeszerzési Szabályzat), mely ezt követően négy alkalommal módosításra került.

A jelzett szabályzatok újabb módosítását az indokolja, hogy Budapest Főváros VII. kerület Erzsébetváros Önkormányzatának Képviselő-testülete a 102/2025. (IV. 16.) határozatával 2025. július 1-i hatállyal Budapest Főváros VII. Kerület Erzsébetvárosi Polgármesteri Hivatallal kapcsolatban új szervezeti rendszer létrehozataláról döntött. Tekintettel arra, hogy 2025. július 1. napját követően a beszerzési feladatok egy új osztályon, a Beszerzési Osztályon kerülnek ellátásra, valamint főosztályi struktúra kerül bevezetésre, a jelzett változások átvezetése szükséges a szabályzatokban.

A Képviselő-testület döntési jogkörét a közbeszerzésekről szóló 2015. évi CXLIII. törvény 27.§ (1) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2025. (VI. 18.) határozata Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal VI/16/2023. (XII.11.) Beszerzési Szabályzatának 4. számú módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a határozat mellékletét képező Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal VI/16/2023. (XII.11.) Beszerzési Szabályzatának 4. számú módosítását a határozati javaslat melléklete szerint módosításokkal egységes szerkezetbe foglalva 2025. július 1-i hatálybalépéssel jóváhagyja, egyben felkéri a polgármestert és a jegyzőt a Beszerzési Szabályzat aláírására.

**Felelős**: Niedermüller Péter polgármester

**Határidő**: 2025. július 1.

**II.**

**Budapest Főváros VII. kerület Erzsébetváros Önkormányzata Képviselő-testületének …/2025. (VI. 18.) határozata Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal VI/17/2023. (XII.11.) számú Közbeszerzési Szabályzatának 5. számú módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a határozat mellékletét képező Budapest Főváros VII. kerület Erzsébetváros Önkormányzata és Polgármesteri Hivatal VI/17/2023. (XII.11.) számú Közbeszerzési Szabályzatának 5. számú módosítását a határozati javaslat melléklete szerint (a továbbaiakban: Közbeszerzési Szabályzat) módosításokkal egységes szerkezetbe foglalva 2025. július 1-i hatálybalépéssel jóváhagyjafelkéri a polgármestert és a jegyzőt a Közbeszerzési Szabályzat aláírására.

**Felelős**: Niedermüller Péter polgármester

**Határidő**: 2025. július 1.

Budapest, 2025. június 3.

Niedermüller Péter

polgármester

Előterjesztés mellékletei:

Képviselő testület 961/2020. (XII.16.) határozata

960/2020. (XII.16.) határozata

102/2025. (IV. 16.) határozata

A határozati javaslatok mellékletei:

* I. határozati javaslat melléklete Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal Beszerzési Szabályzata a 4. sz. módosítással egységes szerkezetbe foglalva
* II. határozati javaslat melléklete Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatal Közbeszerzési Szabályzata az 5. sz. módosítással egységes szerkezetbe foglalva