|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. június 18 - ai**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Erzsébetvárosi Ingatlangazdálkodási Nonprofit Zrt. 2025. I. negyedéves ingatlangazdálkodási beszámolójának elfogadása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Nonprofit Zrt. (a továbbiakban: Társaság) (a továbbiakban együtt: Felek) között, Budapest Főváros VII. kerület Erzsébetváros Önkormányzata Képviselő-testületének 163/2023. (V.17.) határozata (1. sz. melléklet) alapján 2023. július 1-től új, a lakás- és helyiséggazdálkodási feladatok ellátásáról szóló közszolgáltatási szerződés lépett hatályba. A 2025. évi ellentételezés összegét tartalmazó közszolgáltatási szerződést (a továbbiakban: Szerződés, 2. sz. melléklet) a Képviselő-teltület 2025. május 21-i ülésén a 197/2025. (V.21.) határozatával (3. sz. melléklet) jóváhagyta.

A Szerződés 5.7.2. pontja szerint *„A Közszolgáltató köteles minden negyedévet követő hónap 20. napjáig a Főépítészi és Vagyongazdálkodási Iroda által megadott adattartalomnak megfelelően jóváhagyásra benyújtani a Képviselő-testület részére beszámolóját a Szerződésben foglaltak végrehajtásáról, a kapott Ellentételezés felhasználásról.”*

Az Önkormányzat által a 2025. évi lakás- és helyiséggazdálkodási feladatok ellátására tervezett előirányzat összege bruttó 1.685.742 eFt, amely magában foglalja a 2024. évi áthozat összegét is. Az éves keretösszeg legfeljebb 75%-a, azaz 1.264.306 eFt számolható el 2025-ben a 2025. I-III. negyedévi feladatellátási költségek ellentételezésére. A fennmaradó keretösszeg a 2025. IV. negyedév költségeinek elszámolására 2026-ban használható fel.

A Társaság 2025. I. negyedévére vonatkozó, az ingatlangazdálkodási feladatok ellátásával összefüggő költségeket részletesen tartalmazó elszámolást a Főépítészi- és Vagyongazdálkodási Iroda részére 2025. április 22-én írásban megküldte.

A határozati javaslat 1. sz. mellékleteként csatolt 2025. I. negyedéves ingatlangazdálkodási beszámoló az alábbi területeket érinti:

* lakásgazdálkodás;
* helyiséggazdálkodás;
* önkormányzati ingatlanok értékesítése;
* ingatlanok karbantartása, üzemeltetése, felújítása;
* bérleményellenőrzés;
* behajtási tevékenység, követeléskezelés;
* ingatlangazdálkodás bevételi- és költségelőirányzatok.

Az Önkormányzat által a 2025. I. negyedévi feladatok ellátására a Társaságnak előlegként nyújtott ellentételezés összegét, illetve annak felhasználását, azaz a feladatellátással kapcsolatban az I. negyedévben felmerült költségek elszámolását a határozati javaslat 1. sz. mellékleteként csatolt „Bevételi tábla” tartalmazza.

Az Önkormányzat és a Társaság a 2024. évi zárszámadás elfogadását követően, a 197/2025. (V.21.) határozat alapján, módosították a Szerződést a 2024. évi áthúzódó összeg ismeretében. A Felek a szerződés módosításig a 2024. évi Szerződést (előterjesztés 4. sz. melléklete) alkalmazták, ami alapján az Önkormányzat a 2024. évi havi előleget utalta a Társaságnak.

E szerint a 2025. 01-02-03. hónapban az Önkormányzat által a Társaságnak nyújtott előlegek összege bruttó 405.150.000,- Ft, míg az ezzel szemben elszámolt – az ingatlangazdálkodási feladatok ellátásával összefüggő – költségek összege bruttó 334.753.398,- Ft, így az I. negyedévi túlkompenzáció összege bruttó 70.396.602,- Ft, amely a 2025. II. negyedévi feladatellátás költségeinek ellentételezéseként kerül felhasználásra.

Fentiekre tekintettel a Társaságunk ezúton előterjeszti a *„2025. I. negyedéves ingatlangazdálkodási beszámolóját”* (a továbbiakban: Beszámoló), és kéri a Tisztelt Képviselő-testületet, hogy az előterjesztést megtárgyalni, a határozati javaslatot és az annak mellékletét képező „Beszámolót” elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (VI.18.) határozata az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság 2025. I. negyedéves ingatlangazdálkodási beszámolójának elfogadása tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az EVIN Nonprofit Zrt. (cégjegyzékszám: Cg. 01-10-043258, székhely: 1071 Budapest, Damjanich utca 12., adószám: 12194528, képviseli: dr. Halmai Gyula vezérigazgató) 2025. I. negyedéves – a határozat 1. sz. mellékletét képező – ingatlangazdálkodási beszámolóját elfogadja.
2. a beszámolóban megjelölt – bruttó 334.753.398,- forint összegű – költségeket tartalmazó számla kiállításával és befogadásával egyetért.

**Felelős:** Niedermüller Péter polgármester

**Határidő:** 1. és 2. pont tekintetében: 2025. június 18.

Budapest, 2025. június 3.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés mellékletek:

1. sz. melléklet Képviselő-testület 163/2023. (V.17.) határozata
2. sz. melléklet Közszolgáltatási szerződés Lakás és helyiséggazdálkodási feladatok ellátására 2025
3. sz. melléklet Képviselő-testület 197/2025. (V.21.) határozata
4. sz. melléklet Közszolgálatási szerződés Lakás és helyiséggazdálkodási feladatok ellátására 2024

Határozati javaslat mellékletek:

1. sz. melléklet EVIN Nonprofit Zrt. 2025. I. negyedéves ingatlangazdálkodási beszámolója
2. sz. melléklet Bevételi tábla – a 2025. I. negyedéves Ellentételezés felhasználásának elszámolása a Szerződés 5.7.2. pontja alapján